Ντέιβιντ Ο. Ράσελ

Ο Ντέιβιντ Όουεν Ράσελ (αγγλ.:David Owen Russell), (γενν. 20 Αυγούστου 1958) είναι Αμερικανός σκηνοθέτης και σεναριογράφος βραβευμένος με Βραβείο BAFTA. Έχει σκηνοθετήσει τις ταινίες Spanking the Monkey (1994), Φλερτάροντας τις Συμφορές (Flirting with Disaster, 1996), Οι Τρεις Ήρωες (Three Kings, 1999), Το Νόημα της Ζωής και πως να το Χάσετε (I ♥ Huckabees, 2004), The Fighter (2010), Οδηγός αισιοδοξίας (Silver Linings Playbook, 2012) και Οδηγός διαπλοκής (American Hustle, 2013).

 Βιογραφία 
Ο Ράσελ γεννήθηκε στην πόλη της Νέας Υόρκης το 1958. Γονείς του είναι η Μαρία Μούτσιο και ο Μπέρναρντ Ράσελ. Είναι ιταλικής και εβραϊκής καταγωγής. Ο Ράσελ σπούδασε πολιτικές επιστήμες και αγγλική φιλολογία πριν ασχοληθεί με τον κινηματογράφο και το 1994, μετά από μια σειρά ταινιών μικρού μήκους που σκηνοθέτησε, γύρισε την πρώτη του ταινία μεγάλου μήκους με τίτλο Spanking the Monkey (1994) η οποία παρουσιάστηκε στο Φεστιβάλ του Sundance. Έπειτα το 1996 σκηνοθέτησε την κομεντί Φλερτάροντας τις Συμφορές (Flirting with Disaster, 1996) με πρωταγωνιστές τους Μπεν Στίλερ και Πατρίσια Αρκέτ. Έλαβε παγκόσμια αναγνωρίσιμότητα με την τρίτη του ταινία Οι Τρεις Ήρωες (Three Kings, 1999) που είχε ως πρωταγωνιστές τους Τζορτζ Κλούνεϊ, Μαρκ Γουόλμπεργκ και Ice Cube. Η ταινία πραγματευόταν από χιουμοριστική και σουρεαλιστική σκοπιά τον Πόλεμο του Κόλπου και αποτέλεσε την πρώτη του εμπορική επιτυχία κάνοντας εισπράξεις που ξεπερνούσαν τα 100.000.000 δολάρια παγκοσμίως. Το 2002 εμφανίστηκε σε μικρό ρόλο στην ταινία του φίλου του Σπάικ Τζόνσι Adaptation (2002) και δυο χρόνια αργότερα σκηνοθέτησε ένα λαμπρό επιτελείο ηθοποιών, που περιλάμβανε τους Ντάστιν Χόφμαν, Ιζαμπέλ Ιπέρ και Ναόμι Γουότς στην ταινία Το Νόημα της Ζωής και πως να το Χάσετε (I ♥ Huckabees, 2004). Ο Ράσελ έλαβε την έμπνευση για το σενάριο της εν λόγω ταινίας από τον καθηγητή του στο πανεπιστήμιο της Κολούμπια, Ρόμπερτ Θέρμαν (πατέρα της ηθοποιού Ούμα Θέρμαν). Το 2010 γύρισε την ταινία The Fighter με πρωταγωνιστές τους Μαρκ Γουόλμπεργκ, Κρίστιαν Μπέιλ, Έιμι Άνταμς και Μελίσσα Λίο και έλαβε την πρώτη του υποψηφιότητα για Όσκαρ Σκηνοθεσίας, βραβείο το οποίο έχασε από τον Τομ Χούπερ για την ταινία Ο λόγος του βασιλιά (The King's Speech, 2010). Η ταινία χάρισε όμως το Όσκαρ Β' Ανδρικού και Β' Γυναικείου Ρόλου στους Μπέιλ και Λίο αντίστοιχα. Το 2012 γύρισε την ταινία Οδηγός αισιοδοξίας (Silver Linings Playbook, 2012) με τους Τζένιφερ Λόρενς, Μπράντλεϊ Κούπερ, Ρόμπερτ Ντε Νίρο και Τζάκι Γουίβερ και βρέθηκε για δεύτερη φορά υποψήφιος για Όσκαρ Σκηνοθεσίας χάνοντας αυτή τη φορά από τον Ανγκ Λι για την ταινία Η Ζωή του Πι (Life of Pi, 2012). Η ταινία προτάθηκε συνολικά για 8 βραβεία Όσκαρ και χάρισε στη Τζένιφερ Λόρενς το Όσκαρ Α' Γυναικείου Ρόλου . Το 2013 σκηνοθέτησε και πάλι τους Τζένιφερ Λόρενς, Μπράντλεϊ Κούπερ, Κρίστιαν Μπέιλ και Έιμι Άνταμς στην ταινία Οδηγός διαπλοκής (American Hustle, 2013)Schou, Solvej (October 5, 2012). "Christian Bale, Bradley Cooper, Jeremy Renner, Amy Adams to star in David O. Russell project" . Entertainment Weekly. που κέρδισε πολλά βραβεία κριτικών καθώς και 7 υποψηφιότητες για Χρυσή Σφαίρα. Επόμενή του ταινία πρόκειται να είναι το Nailed. 

Ο Ράσελ υπήρξε παντρεμένος με την Τζάνετ Γκρίλο από το 1992 εώς και το 2007.

Φιλμογραφία
 Έτος  Ταινία  Ιδιότητα  Σημειώσεις 1987  Bingo Inferno: A Parody on American Obsessions  Σκηνοθέτης, σεναριογράφος και παραγωγός  μικρού μήκους 1990  Hairway to the Stars  Σκηνοθέτης  μικρού μήκους 1994  Spanking the Monkey  Σκηνοθέτης, Σεναριογράφος και Παραγωγός  1996  Φλερτάροντας τις Συμφορές (Flirting with Disaster, 1996)  Σκηνοθέτης και Σεναριογράφος   1999  Οι Τρεις Ήρωες (Three Kings, 1999)  Σκηνοθέτης και Σεναριογράφος   2002  The Slaughter Rule  Παραγωγός   2004  Anchorman: The Legend of Ron Burgundy  Παραγωγός   2004  Το Νόημα της Ζωής και πως να το Χάσετε (I ♥ Huckabees, 2004)  Σκηνοθέτης και Σεναριογράφος 2004  Soldiers Pay  Σκηνοθέτης και Παραγωγός   2004  Wake Up, Ron Burgundy: The Lost Movie  Διευθυντής Εκτέλεσης Παραγωγής   2009  Outer Space Astronauts    Τηλεοπτική Σειρά 2010  The Fighter (2010)  Σκηνοθέτης  Υποψηφιότητα - Όσκαρ Σκηνοθεσίας 2012  Οδηγός αισιοδοξίας (Silver Linings Playbook, 2012)  Σκηνοθέτης, Σεναριογράφος και Παραγωγός  Υποψηφιότητα - Όσκαρ Σκηνοθεσίας Υποψηφιότητα - Όσκαρ Διασκευασμένου Σεναρίου Βραβείο BAFTA Καλύτερου Διασκευασμένου Σεναρίου 2013  Οδηγός διαπλοκής (American Hustle, 2013)  Σκηνοθέτης και Σεναριογράφος   2015  Joy (2015)  Σκηνοθέτης και Σεναριογράφος   TBA  Nailed  Σκηνοθέτης και Σεναριογράφος  Παραγωγή 

 Παραπομπές 

 Εξωτερικοί σύνδεσμοι 

Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Βραβευμένοι με BAFTA